Maailma nuortui
Oli maailma ennen raihnainen
 Kuin voimaton, sokea nainen,
 Vaan vallankumous nuorensi sen,
 Se on tohtori taitavanlainen.

 Hyvin nuorennusleikkaus onnistui:
 Nyt maamme on voimassansa,
 Elon kauniin aaltoja nuorna se ui,
 Yhä nostavi mainettansa.

 Rumat, kauheat riiston uurteet pois
 Ovat jättäneet kasvojen pinnan.
 Isänmaatamme tuskin tuntea vois!
 Sitä puollamme hurmeella rinnan.